Festival Matsalus: filmid loodusest mitme kandi pealt - Maaleht
Tänavusele, järjekorras 13. Matsalu loodus­filmide festivalile (MAFF) Lihula Kultuurikeskuses pürgis üle 800 filmi 82 riigist – enam kui kunagi varem.
Madli Luuk, võistlusprogrammi filmide tõlkija
Ungari režissööri Zoltán Töröki linateos “Everglades – rohtunud jõgi” pälvis tänavuse festivali peaauhinna. foto: kaader filmist
Matsalu festivali võistlusprogrammi filmide valimine oli aeganõudev ja keeruline. Lõpuks osutusid valituks 31 filmi kahes eraldi kategoorias: “Loodus” ning “Inimene ja loodus”. Eestikeelse tõlkega võistlusfilme näidati lisaks Lihula Kultuurikeskusele ka Haapsalu Kultuurikeskuses, Iloni Imedemaa kinosaalis ja Tallinna Loomaaias.
Valikusse mahtus linateoseid metsikust loodusest, inimtegevuse ja looduse koosmõjust, haruldaste liikide kaitsest, ekspeditsioonidest ja põlisrahvaste elust.